Guvernul a aprobat construirea unei noi linii de metrou, care va lega Bragadiru de Voluntari.

Magistrala 7 de metrou (pe ruta Bragadiru – Alexandriei – Colentina – Voluntari), va avea 25 de km, si aproximativ 30 de statii.

Pe noul traseu vor circula aproximativ 30 de trenuri.

Realizarea investiţiei – spune Guvernul în expunerea de motive – îi va ajuta pe locuitorii din zona de sud-vest a capitalei să ajungă mai ușor în zona de nord, iar traficul la suprafață va fi îmbunătățit.

Totodată, va duce la creşterea zonei metropolitane a Bucureştiului, prin dezvoltarea localităților învecinate.

Executivul nu precizează, însă, când vor începe lucrările și cât vor dura.

Lucrările la Magistrala 5 Eroilor- Drumul Taberei, nu sunt gata nici acum, deși ar fi trebuit să se încheie încă din 2014.